《游金地寺》
宋代·郭印

山行无近远，绝顶是休程。
度石篮舆怯，穿云履屐轻。
林篁当路迸，泉水落溪鸣。
更宿招提夜，寥然一境清。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。